Súradnice: 42°30′27.05″S 24°11′13.28″V﻿ / ﻿42,5075139°S 24,1870222°V﻿ / 42.5075139; 24.1870222

**Lekovov dom** (bulh. Лековата къща – *Lekovata kăšta*) je dom z obdobia bulharského národného obrodenia, ktorý sa nachádza v meste Panagiurište v Pazardžickej oblasti v južnom Bulharsku. Budova má pridelený štatút kultúrnej pamiatky národného významu.

Iné názvy
---------

Budova je známa aj pod názvami **Dom Ivana Lekova** (bulh. Къща на Иван Леков – *Kăšta na Ivan Lekov*), alebo **Kojčevov dom** (bulh. Койчевата къща – *Kojčevata kăšta*)

Lokalita
--------

Lekovov dom sa nachádza v centrálnej časti mesta Panagiurište. na ulici „20. april" (bulh. улица „20. април" – *ulica „20. april"*, doslova *ulica 20. apríla*) č. 18.

Dejiny
------

Dom bol postavený pre bohatého panagiurského obchodníka, revolučného dejateľa a účastníka aprílového povstania Ivana Lekova v rokoch po skončení krymskej vojny. Dom navštevoval Vasil Levski. V roku 1870 pri jeho druhej návšteve Panagiurišta bol v dome ubytovaný. V roku 1873 bol dom vyzdobený freskami. Po zasadnutiach v Oborišti v dome zasadala komisia zvolená Prvým veľkým národným zhromaždením, zvolaným v apríli 1876. Komisia mala pripraviť dokument, ktorý by predstavoval základné osnovy budúcej Ústavy.

V roku 1964 bol budove pridelený štatút kultúrnej pamiatky národného významu. V roku 2004 prebehli na budove reštauračné práce. V súčasnosti sa budova využíva ako múzeum, ako súčasť panagiurského historického múzea.

Charakteristika
---------------

Dom je cenným pamätníkom bulharskej obrodeneckej architektúry.

### Fresková výzdoba

Dom sa vyznačuje sa bohatou a unikátnou freskovou výzdobou interiéru aj exteriéru, ktorú zhotovil miestny umelec Ivan Zografov. Najvýznamnejšia freska v dome je freska s názvom *Koleso života*, ktorá sa nachádza v salóne a výjav na nej odráža životnú filozofiu charakteristickú pre danú éru. Tak ako u ostatných fresiek v dome je autorom Ivan Zografov (aj Zografski). Predstavuje alegorický výjav, ktorý zobrazuje kolobeh života od narodenia do smrti. Symbolikou pripomína stredovekú pravoslávnu freskovú stenomaľbu.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Rok vyhlásenia: 1964

Dôvod pamiatkovej ochrany: architektonicko-staviteľská hodnota budovy

Oficiálny názov na zozname kultúrnych pamiatok: *Kăšta na Ivan Lekov* (bulh. Къща на Иван Леков, doslovne Dom Ivana Lekova)

Zaujímavosť
-----------

* Dom spomína vo svojej básni *Kărvava pesen* (bulh. *Кървава песен*, doslovne *Krvavá pieseň*) významný bulharský básnik Penčo Slavejkov.

Galéria
-------

* detail z fasádydetail z fasády
* detail z fasádydetail z fasády
* vchod do areálu domuvchod do areálu domu
* freska Koleso života v salóne domufreska *Koleso života* v salóne domu
* alafranga v interiéri domualafranga v interiéri domu
* alafranga v interiéri domualafranga v interiéri domu
* z interiéruz interiéru
* z interiéruz interiéru
* z interiéruz interiéru
* z interiéruz interiéru

Referencie
----------

1. ↑  KOLEKTÍV AUTOROV. Goľama enciklopedija BĂLGARIJA – tom 8 – mom-pan. Sofia : Bălgarska akademija na naukite – Naučnoinformacionen centăr „Bălgarska enciklopedija". 2012. 4946 s. ISBN 9789548104302. S. 3291. (po bulharsky)
2. 1 2 3 4 5  KOLEKTÍV AUTOROV. Panagiurska enciklopedija. Sofia : Izdatelstvo "Bogianna". 2007. 416 s. ISBN 9789546760708. S. 192. (po bulharsky)
3. 1 2 3 4 5 6 7 8  CVETANOV, Momčil. Pătevoditel – Oblast Plovdiv, Oblast Pazardžik. Stara Zagora : Domino EOOD. 2020. 220 s. ISBN 9789546513199. S. 186. (po bulharsky)
4. 1 2 3 4 5 6 7 8 9 10 11   *Исторически Музей* [online]. panagyurishte.org, [cit. 2023-07-02]. Dostupné online.
5. 1 2 3 4 5 6 7 8 9 10 11 12   *Галерии* [online]. museumpan.com, [cit. 2023-07-02]. Dostupné online.
6. 1 2 3 4 5 6 7 8 9   *Министерство на културата на Република България* [online]. mc.government.bg, [cit. 2023-06-28]. Dostupné online.
7. ↑  KOLEKTÍV AUTOROV. Panagiurska enciklopedija. Sofia : Izdatelstvo "Bogianna". 2007. 416 s. ISBN 9789546760708. S. 174. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Lekovov dom**